Jegyzőkönyv

Készült: Délegyháza Község Önkormányzata Képviselő-testülete 2017. május 09. napján 17:10 órakor a Polgármesteri Hivatalban megtartott rendkívüli nyílt ülésén.

|  |  |
| --- | --- |
| Jelen vannak a jelenléti ív szerint:  | dr. Riebl Antal – polgármesterSzilveszter Lajos – alpolgármesterBednárik László – képviselőDarabos Zsuzsanna – képviselőGörbe István – képviselőJakus Lászlóné – képviselőVálóczi Tünde – képviselő |
|  |  |
|  |  |
|  | dr. Molnár Zsuzsanna – jegyző |
|  |  |
|  |  |

Hiányzik: –

dr. Riebl Antal köszönti a megjelenteket, megnyitja az ülést, megállapítja, hogy a Képviselő-testület 7 fővel határozatképes, a jegyzőkönyv hitelesítésére felkéri Darabos Zsuzsanna és Görbe István képviselőket.

dr. Riebl Antal szavazásra teszi fel a javaslatot.

Képviselő-testület szavazott: (7 fő), 7 igen szavazattal, tartózkodás és nem szavazat nélkül az alábbi határozatot hozta:

111/2017.(V.9.) számú képviselő-testületi határozat

Délegyháza Község Önkormányzat Képviselő-testülete a 10/2011.(II.16.) önkormányzati rendelet 24. § (3) bekezdése c) pontja alapján a jegyzőkönyv hitelesítésére Darabos Zsuzsanna és Görbe István képviselőket választja meg.

Határidő: azonnal

Felelős: Képviselő-testület

dr. Riebl Antal javasolja, hogy a Képviselő-testület a kiküldött napirendi pontokat, és azzal hogy az 1. és 4. pontot cseréljék fel.

dr. Riebl Antal szavazásra teszi fel a napirendi pontokat.

Képviselő-testület szavazott: (7 fő), 7 igen szavazattal, tartózkodás és nem szavazat nélkül az alábbi határozatot hozta:

112/2017.(V.9.) számú képviselő-testületi határozat

Délegyháza Község Önkormányzat Képviselő-testülete a rendkívüli nyílt ülés napirendi pontjának megtárgyalását elfogadja az alábbiak szerint:

1./ Iskola bővítése

2./ „Délegyháza Galla tanya felé vezető helyi közút felújítása”

3./ Támogatási kérelmek

4./ Délegyházi Hulladékgazdálkodási Közszolgáltatás

Határidő: azonnal

Felelős: Képviselő-testület

1./ Iskola bővítése – előadó: dr. Riebl Antal

dr. Riebl Antal elmondja, hogy a KLIK-től dr. Pálos Annamária megkereste, hogy az iskolát bővíteni szeretnék úgynevezett konténeriskolával, melyre 60 millió forintjuk van. Átgondoltuk a dolgot, és arra jutottunk, hogy ennyi pénzből az új épületrész tetőtér beépítésével minimum kettő tantermet is tudunk építeni. Elvi döntést kér a képviselő-testülettől arra, hogy a konténeriskola helyett a mi beruházásunkban két teremmel bővítsük az iskolát. Az igazgatóhelyettes szerint van olyan statikai vélemény, miszerint ez a tetőtérrész a beépítésre alkalmas.

Szilveszter Lajos annak idején ez az épületrész eleve úgy lett tervezve, hogy majd lesz tetőtér beépítés.

dr. Riebl Antal decemberig vállaltuk a befejezését, de addig egy osztályt a Kultúrházban kell elhelyezni.

Szilveszter Lajos véleménye szerint a falazat és födém rendben van, a tetőteret kell rendesen kialakítani. Tervezővel közösen nézzük át, hogy a tervezett összegből kivitelezhető-e.

dr. Riebl Antal két tantermet ígértünk. El kell gondolkodnunk azonban a többi épületrész tetőfelújításáról is, valamint hogy saját kapacitásból mi alakítható ki.

dr. Riebl Antal szavazásra teszi fel az határozati javaslatot, miszerint Délegyháza Község Önkormányzat Képviselő-testülete támogatja a Szigetszentmiklósi Tankerületi Központnak a Délegyházi Hunyadi János Általános Iskola bővítésével kapcsolatos kezdeményezését, mint tulajdonos hozzájárul az Iskola bővítéséhez, és a bővítés érdekében együttműködik a Szigetszentmiklósi Tankerületi Központtal. A Képviselő-testület felhatalmazza Polgármesterét és Jegyzőjét a szükséges intézkedések megtételére.

Képviselő-testület szavazott: (7 fő), 7 igen szavazattal, tartózkodás és nem szavazat nélkül az alábbi határozatot hozta:

113/2017.(V.9.) számú képviselő-testületi határozat

Délegyháza Község Önkormányzat Képviselő-testülete támogatja a Szigetszentmiklósi Tankerületi Központnak a Délegyházi Hunyadi János Általános Iskola bővítésével kapcsolatos kezdeményezését, mint tulajdonos hozzájárul az Iskola bővítéséhez, és a bővítés érdekében együttműködik a Szigetszentmiklósi Tankerületi Központtal. A Képviselő-testület felhatalmazza Polgármesterét és Jegyzőjét a szükséges intézkedések megtételére.

Felelős: Polgármester, Jegyző

Határidő: azonnal

2./ „Délegyháza Galla tanya felé vezető helyi közút felújítása”– előadó: dr. Riebl Antal

dr. Molnár Zsuzsanna elmondja, hogy a Testület már döntött a Gallai út felújításáról. Az ajánlattételi határidő lejártáig 3 ajánlat került benyújtásra. Az ajánlatok felbontását követően a beérkezett ajánlatokat megvizsgálták, és megállapították, hogy 2 ajánlat érvényes, a harmadik ajánlat pedig hiányos, ezért hiánypótlási felhívást küldtek ki, melynek az ajánlattevő nem tett eleget, ezért az ajánlata érvénytelen. Részletesen ismertette az elbírálás eredményét az egyösszegű nettó ajánlati ár, a vállalt teljesítési határidő, és a vállalt jótállás időtartama részszempontok alapján. Az értékelés alapján megállapították, hogy az összességében legelőnyösebb ajánlatot a Gerulus Kft. ajánlattevő nyújtotta be.

dr. Riebl Antal szavazásra teszi fel a határozati javaslatot, az előterjesztésben foglaltakkal egyezően, mely a jegyzőkönyv mellékletét képezi.

Képviselő-testület szavazott: (7 fő), 7 igen szavazattal, tartózkodás és nem szavazat nélkül az alábbi határozatot hozta:

114/2017.(V.9.) számú képviselő-testületi határozat

Délegyháza Község Önkormányzat Képviselő-testülete az elvégzett értékelés alapján megállapítja, hogy a „Délegyháza Galla tanya felé vezető helyi közút felújítása” tárgyú beszerzési eljárás eredményes, és Délegyháza Község Önkormányzat Képviselő-testülete megállapítja, hogy a nyertes ajánlattevő a Gerulus Kft. (2337 Délegyháza, 61/36), tekintettel arra, hogy a Gerulus Kft. nyújtotta be az összességében legelőnyösebb érvényes ajánlatot, ezért Délegyháza Község Önkormányzata a Gerulus Kft. ajánlattevővel köti meg a vállalkozási szerződést a Délegyháza Galla tanya felé vezető helyi közút felújítására.

Határidő: azonnal

Felelős: Polgármester, Jegyző

dr. Riebl Antal elmondja, hogy a fenti útfelújításhoz szükséges tervezést és műszaki dokumentációt Vigh Antal Rókus mérnök úr készítette el, és a korábbi útfelújításaink során is ő látta el a műszaki ellenőri feladatokat, javasoljuk, hogy őt bízzuk meg a műszaki ellenőri feladatok ellátásával is.

dr. Riebl Antal szavazásra teszi fel a határozati javaslatot, az előterjesztésben foglaltakkal egyezően, mely a jegyzőkönyv mellékletét képezi.

Képviselő-testület szavazott: (7 fő), 7 igen szavazattal, tartózkodás és nem szavazat nélkül az alábbi határozatot hozta:

115/2017.(V.9.) számú képviselő-testületi határozat

Délegyháza Község Önkormányzat Képviselő-testülete a „Délegyháza Galla tanya felé vezető helyi közút felújítása” műszaki ellenőri feladatainak ellátásával Vigh Antal Rókust bízza meg. Délegyháza Község Önkormányzat Képviselő- testülete felhatalmazza a polgármestert a szerződés aláírására.

Határidő: azonnal

Felelős: Polgármester, jegyző

3. Támogatási kérelmek – előadó: dr. Riebl Antal

3.1. Iskolánkért Alapítvány támogatása

dr. Riebl Antal elmondja, hogy Az Iskolánkért Alapítvány támogatási kérelemmel fordult Önkormányzatunkhoz, hogy támogassuk az Alapítványt, és ezáltal a Hunyadi János Általános Iskolát, hogy a Német Máltai Ifjúsági Szervezet München-Rosenheim székhelyű csoportja meghívására az országos táborukba Mammendorfba utazhassanak egy 10 fős csoporttal. Most sikerült kedvezményes jegyeket vásárolniuk, annak finanszírozásához kérik Önkormányzatunk támogatását. 100.000,- Ft összegű támogatást javasolunk.

dr. Riebl Antal szavazásra teszi fel a határozati javaslatot, az előterjesztésben foglaltakkal egyezően, mely a jegyzőkönyv mellékletét képezi.

Képviselő-testület szavazott: (7 fő), 7 igen szavazattal, tartózkodás és nem szavazat nélkül az alábbi határozatot hozta:

116/2017.(V.9.) számú képviselő-testületi határozat

Délegyháza Község Önkormányzat Képviselő-testülete elhatározza, hogy az Iskolánkért Alapítványt 100.000.- Ft összeggel támogatja a Német Máltai Ifjúsági Szervezet München-Rosenheim székhelyű csoportja meghívására az országos táborukba Mammendorfba történő utazás költségeinek támogatása céljából.

Felelős: Polgármester, Jegyző

Határidő: azonnal

3.2. Délegyházi Református Missziói Egyházközség támogatási kérelme

dr. Riebl Antal elmondja, hogy a Délegyházi Református Missziói Egyházközség képviseletében Sáska Attila református lelkipásztor támogatás iránti kérelmet nyújtott be, melyben a június 26. és július 1. között zajló helyi ifjúsági táboruk kiadásaihoz kérnek 100.000,- Ft összegű támogatást.

dr. Riebl Antal szavazásra teszi fel a határozati javaslatot, az előterjesztésben foglaltakkal egyezően, mely a jegyzőkönyv mellékletét képezi.

Képviselő-testület szavazott: (7 fő), 7 igen szavazattal, tartózkodás és nem szavazat nélkül az alábbi határozatot hozta:

117/2017.(V.9.) számú képviselő-testületi határozat

Délegyháza Község Önkormányzat Képviselő-testülete 2017. évre 100.000.- Ft összegű vissza nem térítendő támogatásban részesíti a Délegyházi Református Missziói Egyházközséget a helyi ifjúsági táboruk költségeinek támogatása céljából.

Határidő: azonnal

Felelős: Polgármester, Jegyző

4./ Délegyházi Hulladékgazdálkodási Közszolgáltatás – előadó: dr. Riebl Antal

dr. Riebl Antal elmondja, hogy ismét változik a Hulladékgazdálkodási Közszolgáltatás.

dr. Molnár Zsuzsanna ismerteti a megszüntetési eljárást, melyben Önkormányzatunk Taksony településsel közös hulladékgazdálkodási közszolgáltatási szerződése közös megegyezéssel történő megszüntetését kezdeményezte a Vertikál Zrt. Új eljárást kell kiírni, a KDV-vel közösen javasoljuk. Ismerteti a közös közbeszerzési eljárást, melyben Délegyháza község Önkormányzata Képviselőtestülete meghatalmazása alapján a Közép-Duna Vidéke Hulladékgazdálkodási Önkormányzati Társulás jár el, mint Ajánlatkérő a Társulás Eseti Közbeszerzési Szabályzatában foglaltaknak megfelelően.

dr. Riebl Antal szavazásra teszi fel az első határozati javaslatot, az előterjesztésben foglaltakkal egyezően, mely a jegyzőkönyv mellékletét képezi.

Képviselő-testület szavazott: (7 fő), 7 igen szavazattal, tartózkodás és nem szavazat nélkül az alábbi határozatot hozta:

118/2017.(V.9.) számú képviselő-testületi határozat

Délegyháza Község Önkormányzatának Képviselő-testülete elhatározza, hogy a Vertikál Zrt-vel kötött, 2013. december 30-án kelt „Taksony Nagyközség és Délegyháza Község Önkormányzatai területén hulladékgazdálkodási közszolgáltatási feladatok ellátása közszolgáltatási szerződés keretében” című közszolgáltatási szerződés 8. pontjában foglaltaknak, az OHKT-nak való megfelelés, a méretarányosság és a közelség elvének figyelembe vételével, továbbá az NHKV Zrt. területi migrációjára vonatkozó ajánlás alapján a fent hivatkozott szerződést közös megegyezéssel megszünteti a Vertikál Zrt. kezdeményezésére, a HT. 37. § (2) bekezdésében és a közszolgálati szerződés 8.5 pontjában írt 6 hónapos felmondási idővel.

Határidő: azonnal

Felelős: Polgármester, jegyző

dr. Riebl Antal szavazásra teszi fel a második határozati javaslatot, az előterjesztésben foglaltakkal egyezően, mely a jegyzőkönyv mellékletét képezi.

Képviselő-testület szavazott: (7 fő), 7 igen szavazattal, tartózkodás és nem szavazat nélkül az alábbi határozatot hozta:

119/2017.(V.9.) számú képviselő-testületi határozat

Délegyháza község Önkormányzatának Képviselő-testülete a hulladékgazdálkodási közszolgáltató kiválasztására közös közbeszerzési eljárást kezdeményez a Közép-Duna Vidéke Hulladékgazdálkodási Önkormányzati Társulással.

Délegyháza község Önkormányzatának Képviselő-testülete a közbeszerzésekről szóló 2015. évi CXLIII. törvény 29. § (1) bekezdése alapján meghatalmazza a Közép-Duna Vidéke Hulladékgazdálkodási Önkormányzati Társulást (a továbbiakban: KDV Társulás), hogy Délegyháza község Önkormányzatának Képviselő-testülete nevében közbeszerzési eljárást folytasson le és az eljárás során lássa el teljes körű képviseletét.

I.

Délegyháza község Önkormányzatának Képviselő-testülete a hulladékgazdálkodási közszolgáltató kiválasztására irányuló közbeszerzési eljárás lebonyolítására a következőket rögzíti:

- A közös közbeszerzési eljárás lebonyolítására a KDV Társulás Eseti közbeszerzési Szabályzatában foglaltakat kell alkalmazni,

- Délegyháza község Önkormányzatának Képviselő-testülete (a továbbiakban: Önkormányzat) nevében, teljes jogkörrel a KDV Társulás Eseti közbeszerzési Szabályzatában foglaltaknak megfelelően, a KDV Társulás e tárgykörben döntéshozó szerve, az Operatív Tanács jár el,

 - Az eljárás minden szakaszában az Önkormányzat a KDV Társulás által kért időben biztosítja teljes körűen a közbeszerzési felhíváshoz és dokumentációhoz szükséges információt, dokumentumot,

- Az eljárás minden szakaszáról, az elkészült dokumentumokról a KDV Társulás haladéktalanul tájékoztatja az Önkormányzatot,

- Az eljárást lezáró döntést a KDV Társulás döntéshozó szerve, az Operatív Tanácsa hozza meg,

-A nyertes ajánlattevővel az eljárás eredményeként kötendő közszolgáltatási szerződésről az Önkormányzat dönt, figyelemmel és összhangban a közbeszerzési eljárás dokumentációjára és az eljárást lezáró döntésre.

II.

Délegyháza község Önkormányzatának Képviselő-testülete felhatalmazza a Polgármestert a határozatban foglaltaknak megfelelő tartalmú meghatalmazás aláírására.

Felelős: Polgármester

Határidő: a határozat II. pontjának végrehajtására 2017. május 15.

dr. Riebl Antal köszöni a végzett munkát és bezárja az ülést.

k.m.f.

|  |  |
| --- | --- |
| dr. Riebl AntalpolgármesterDarabos Zsuzsanna | dr. Molnár ZsuzsannajegyzőGörbe István |
| hitelesítő képviselő | hitelesítő képviselő |
|  |  |